Μαξιμιλιανός Ευγένιος, αρχιδούκας της Αυστρίας

Ο Μαξιμιλιανός Ευγένιος (γερμ. Maximilian Eugen, 13 Απριλίου 1895 - 19 Ιανουαρίου 1952) του Οίκου των Αψβούργων-Λωρραίνης ήταν αρχιδούκας της Αυστρίας και πρίγκιπας της Ουγγαρίας και της Βοημίας. 

Βιογραφία
Ο Μαξιμιλιανός Ευγένιος Λουδοβίκος Φρειδερίκος Φίλιππος Ιγνάτιος Ιωσήφ Μαρία γεννήθηκε στη Βιέννη και ήταν ο δευτερότοκος γιος του Όθωνος Φραγκίσκου της Αυστρίας και της Μαρίας Ιωσηφίνας των Βέττιν, κόρης του Γεωργίου της ΣαξονίαςDaniel Willis, The Descendants of Louis XIII, Chapter 6: The Imperial Family of Austria (Clearfield, 1999): 508-509.. Βαπτίστηκε τρεις μέρες μετά από τον αρχιεπίσκοπο Βιέννης με ανάδοχο το θείο του, Λουδοβίκο Βίκτωρα της Αυστρίας (τον οποίο εκπροσώπησε ο Φρειδερίκος, Δούκας του Τέσσεν).“ Amtlicher Theil”, Wiener Zeitung, no. 90, April 17, 1895, p. 1. 

Το 1915 του απονεμήθηκε το διάσημο του Τάγματος του Χρυσόμαλλου Δέρατος από το μεγάλο θείο του, Φραγκίσκο Ιωσήφ της Αυστροουγγαρίας. Στον Α΄ Παγκόσμιο Πόλεμο υπηρέτησε ως ταγματάρχης στο Στρατό και ως αντιπλοίαρχος στο ΝαυτικόGenealogisches Handbuch des Adels, Fürstliche Häuser Band I (Glücksburg: C.A. Starke, 1951): 92.. Το 1917 ο μεγαλύτερος αδελφός του, Κάρολος, έγινε αυτοκράτορας της Αυστροουγγαρίας και ο Μαξιμιλιανός Ευγένιος εστάλη να πληροφορήσει το Γουλιέλμο Β΄ της Γερμανίας για το γεγονός"Imperial and Foreign News Items", The Times (February 3, 1917): 7.. Το ίδιο έτος παντρεύτηκε τη Φραγκίσκη του Χόενλοε-Βάλντενμπουργκ-Σίλινγκσφυρστ. Με το γάμο του εγκαταστάθηκε στο Ανάκτορο Μπελβεντέρε της Βιέννης. Από το γάμο του απέκτησε δύο γιους. 

Το 1918 οδήγησε την αυστριακή επίθεση στο Ντόσο Άλτο, αλλά μία οβίδα πέρασε κοντά του και του έσπασε το τύμπανο του αυτιού του, με αποτέλεσμα να έχει μερική κώφωση"Emperor's Brother Injured", The Times (June 24, 1918): 9.. Νίκησαν οι Αυστριακοί και ο Μαξιμιλιανός Ευγένιος έλαβε τη διάκριση του μεγαλόσταυρου του Τάγματος του Λεοπόλδου"Charles Decorates His Brother", New York Times (June 24, 1918): 2.""Maximilian Is Dead on French Riviera", New York Times (January 9, 1952): 15.. Τελικά, το Ντόσο Άλτο ανακτήθηκε από τους Ιταλούς"The Austrian Reverse by Lake Garda", The Times (August 6, 1918): 3..

Το 1918 εκτοπίστηκε ο Κάρολος και κηρύχθηκε Δημοκρατία. Το επόμενο έτος ψηφίστηκε ο νόμος για τους Αψβούργους-Λωρραίνης: μπορούσαν να μείνουν στη χώρα, μόνο αν αποποιούντο των δικαιωμάτων τους στο θρόνο, ακύρωναν την ιδιότητά τους ως μέλη της δυναστείας και γινόταν απλοί πολίτες. Ο Κάρολος προτίμησε να ζήσει με την οικογένειά του έξω από την Αυστρία και ο αδελφός του τον ακολούθησε. Τους δόθηκε άδεια για την Ελβετία. Από εκεί ο Μαξιμιλιανός Ευγένιος μετακόμισε στη Βαυαρία, στην άκρη της λίμνης Στάρνμπεργκ. Χρησιμοποιούσε μερικές φορές το ψευδώνυμο κόμης του Βέρνμπεργκ ή του Κύρμπουργκ. Αποφοίτησε από τη Νομική Σχολή με διδακτορικό.  

Ο Μαξιμιλιανός Ευγένιος πήγε στην κηδεία του Καρόλου, που απεβίωσε το 1922 στη νήσο Μαδέιρα της Πορτογαλίας.Gordon Brook-Shepherd, Uncrowned Emperor: The Life and Times of Otto von Habsburg (London: Hambledon and London, 2003), 72. Μήνυσε τον τελευταίο γραμματέα του αδελφού του, το Βαρόνο του Στάινερ, για απάτη στην πώληση οικογενειακών κοσμημάτων"Sues Habsburg Secretary", New York Times (June 6, 1923): 20.. Το 1930 ο πρωτότοκος γιος του Καρόλου, Όθων, ενηλικιώθηκε και ο Μαξιμιλιανός Ευγένιος παραβρέθηκε στον εορτασμό, που έγινε στο Χαμ του ΒελγίουBrook-Shepherd, 77.. 

Το 1933 ο πρωθυπουργός Ένγκελμπερτ Ντόλφους του έδωσε άδεια διαμονής στην Αυστρία"Telegrams in Brief", The Times (November 3, 1933): 13., όμως το 1945 η Β΄ Δημοκρατία επέστρεψε στους προηγούμενους νόμους. Ο Μαξιμιλιανός Ευγένιος απεβίωσε από καρδιακή προσβολή το 1952 στη Νίκαια, σε ηλικία 56 ετών. Η σορός του βρίσκεται στην κρύπτη του ναού του Ανακτόρου του Άλτσχαουζεν, τόπο ταφής των δουκών της ΒυρτεμβέργηςRoyalty Travel Guide: Altshausen Schlosskirche ..

Οικογένεια
Νυμφεύτηκε τη Φραγκίσκη, κόρη του Κορράδου του Χόενλοε-Βάλντενμπουργκ-Σίλλινγκσφυρστ, το 1917 και είχαν δύο τέκνα:
 Φερδινάνδος (1918 - 2004), Αρχιδούκας της Αυστρίας, νυμφεύτηκε την Ελένη του Τέρρινγκ-Γιέττενμπαχ, κόρη της Ελισάβετ της Ελλάδας και της Δανίας. Είχε τέκνα:
 Ελισάβετ Καικιλία Ελένη (1957 - 1983), παντρεύτηκε τον Τζέημς Λίτχφηλτ.
 Σοφία (γενν. 1959), παντρεύτηκε τον Μαριάνο Ούγο του Βίνντις-Γκράετς.
 Μαξιμιλιανός Ερρίκος Φερδινάνδος (γενν. 1961), τιτουλάριος Αρχιδούκας της Αυστρίας.
 Ερρίκος Κάρολος Μαρία (1925 - 2014), Αρχιδούκας της Αυστρίας, παντρεύτηκε τη Λουντμίλλα φον Γκάλεν. Είχε τέκνα:
 Φίλιππος (γενν. 1962), τιτουλάριος Αρχιδούκας της Αυστρίας.
 Μαρία Χριστίνα (γενν. 1964), παντρεύτηκε τον Κλέμενς Γκούγκενμπερκ φον Ρήντχοφεν.
 Φερδινάνδος (γενν. 1965), τιτουλάριος Αρχιδούκας της Αυστρίας.
 Κορράδος (γενν. 1971), τιτουλάριος Αρχιδούκας της Αυστρίας.

Πρόγονοι

Αναφορές σε Πηγές

Κατηγορία:Οίκος των Αψβούργων-Λωρραίνης